पांच दिवसीय योग शिविर संपन्न
मांडू | हेसागढाफुटबाॅल मैदान में आयोजित पांच दिवसीय योग शिविर शनिवार को संपन्न हो गया। शिविर के अंतिम दिन पंतजलि योग समिति के जिला अध्यक्ष रामजीवन पांडेय ने लोगों को योग करने के बारे में कई जानकारियां दी। इस दौरान उन्होंने कई अन्य रोगों से मुक्ति पाने के लिए विभिन्न घरेलू उपचार भी बताए। शिविर के दौरान अन्य शिक्षकों में सुमन देवी, महेश धोबी, किस्टो महतो, बिहारी कुमार, रामचंद्र प्रसाद गुप्ता और राजकुमार भदानी ने भी लोगों को योग के कई गुर सिखाए। कार्यक्रम को सफल बनाने में चंदन कुमार राणा, मनोज पांडेय, जितेंद्र प्रजापति, दीपक पांडेय, विशाल कुमार और सुनील मेहता समेत कई अन्य लोगों की भूमिका सराहनीय रही। शिविर में हेसागढा, पुंडी, बोंगाहारा, शक्तिबेडा, बथानटोला, काशीखाप समेत कई गांवों के ग्रामीणों ने भाग लिया।
hin_Deva hin_Deva